钦定古今图书集成/明伦汇编/宫闱典/第094卷 > 沈国公主 下嫁徒单绎
## 钦定古今图书集成/明伦汇编/宫闱典/第094卷 > 沈国公主 下嫁徒单绎

按《金史徒单绎传》：“绎本名木辈，其先上京按出虎达
阿人。祖撒合懑，国初有功，授隆安府路合扎谋克，夺
古阿邻猛安。绎美姿仪，通诸国语，尚熙宗第七女沈
国公主，充符宝祗候，迁御院通进，授符宝郎，历宣德、
泰安、淄州刺史，有廉名，改同知广宁府事，以母鄂国
公主忧不赴。世宗特许以忧制中袭父封，服阕，授同”
知济南府事。二十六年，迁棣州防御使，以政迹闻，升
临海军节度使，卒。绎家世贵宠，自曾祖照至绎，尚公
主者凡四世云。